ร้านครัวทะเลเป็นร้านในดวงใจนักชิมมานานมาก ถึงแม้ว่าเมื่อ10ปีก่อนจะเข้าถึงร้านยากมาก เพราะต้องเข้าซอยแคบๆ สับหลีกรถที่สวนมา กว่าจะถึงร้านก็เหงื่อตกครับ
ปัจจุบันสามารถเจ้าจากถนนเลียบทะเลได้เลย ทำให้สะดวกขึ้นมาก อาจจะเห็นทะเลได้น้อยลง แต่ก็ยังคงบรรยากาศเดิมไว้ได้เป็นอย่างดี
จานแรกที่ต้องสั่งคือผัดฉ่าปลาฉลาม รสถึงใจจริงๆ จานต่อมาเป็นกุ้งเผา ตามด้วยต้มยำโป๊ะแตกหม้อไฟ และหอยแมงภู่อบหม้อดิน ล้วนยังอร่อย คงรสชาดดั้งเดิมไว้ได้เป็นอย่างดี สมกับการแวะครั้งนี้เป็นอย่างยิ่ง